open-index/open-wikipedia-markdown huggingface dataset:
2,6-διμεθυλοναφθαλίνιο

Το **2,6-διμεθυλοναφθαλίνιο** (αγγλικά ***2,6-D'''i'''M'''ethyl'''N'''aphthalene'', ***2,6-DMN***) είναι [[Αρωματικότητα|αρωματική]] [[Οργανική ένωση|οργανική]] [[χημική ένωση]], που περιέχει [[Άνθρακας|άνθρακα]] και [[υδρογόνο]], δηλαδή είναι αρωματικός [[Υδρογονάνθρακες|υδρογονάνθρακας]], με [[Χημικός τύπος|μοριακό τύπο]] [[C12H12|C<sub>12</sub>H<sub>12</sub>]]. Πιο συγκεκριμένα, ανήκει στα [[Ναφθαλίνιο|ναφθαλίνια]], δηλαδή έχει δομή δυο συμπυκvωμένων (δηλαδή με κοινή πλευρά και δυο κοινά άτομα) [[Βενζόλιο|βενζολικών]] δακτυλίων, και επιπλέον έχει δύο (2) [[Μεθυλομάδα|μεθυλομάδες]], ενωμένες στα #2 και #6 [[Άτομο|άτομα]] άνθρακα.

Έχει [[Εμπόριο|εμπορική]] σημασία ως πρόδρομη ένωση για υψηλής απόδοσης ίνες και φύλλα [[Πολυεστέρας|πολυεστέρα]]. O 2,6-ναφθαλινικός πολυαιθυλενεστέρας (***P**oly**E**thylene **N**aphthalate'', ***PEN***) παράγεται με τη χρήση προϊόντων [[Οξειδοαναγωγή|οξείδωσης]] του 2,6-DMN.

== Παραγωγή ==
Αλκυλιωμένα ναφθαλίνια, που συμπεριλαμβάνουν το 2,6-DMN, βρίσκονται σε χαμηλές [[Εκφράσεις περιεκτικότητας και συγκέντρωσης διαλυμάτων|συγκεντρώσεις]] στο [[Πετρέλαιο|αργό πετρέλαιο]] και στην [[λιθανθρακόπισσα]]. Ο διαχωρισμός, όμως, είναι δύσκολος, ακριβός και απαιτεί μια σειρά από διεργασίες, όπως η επιλεκτική [[Κρύσταλλος|κρυστάλλωση]] και η [[προσρόφηση]], εκτός από οποιεσδήποτε ισομερειώσεις. Υπάρχει ενεργή έρευνα πάνω στις καταλληλότερες συνθετικές οδούς για παραγωγή 2,6-DMN.

Σύμφωνα με τη διεργασία «αλκενυλίωσης», χρησιμοποιούνται [[1,3-βουταδιένιο|1.3-βουταδιένιο]] (#1, στο παρακάτω παραγωγικό διάγραμμμα) και [[Ορθοξυλόλιο|ορθοξυλόλιιο]] (#2), τα οποία αντιδρούν για να σχηματίσουν το 5-ορθοτολυλο-2-πεντένιο (***O*'rtho**T**olyl-2-**P**entene*, ***OTP***, #3). Στη συνέχεια, το OTP κυκλοποιείται σε 1,5-διμεθυλοτετραλίνιο (#4). Μετά, το 1,5-διμεθυλοτετραλίνιο αφυδρογονώνεται, δίνοντας 1,5-διμεθυλοναφθαλίνιο (1,5-DMN, #5).  Τέλος, το 1,5-DMN με καταλυτική ισομερείωση δίνει 2,6-DMN (*'#6**). Στο τελικό βήμα συνσχηματίζονται και άλλα μονο- δι- και τρι- μεθυλοναφθαλίνια. Για το λόγο αυτό περισσότερη εργασία (και άρα κόστος) απαιτείται, για το διαχωρισμό του προϊόντος μείγματος. Ο διαχωρισμός αυτός πραγματοποιείται με επιλεκτική κρυστάλλωση.
: [[Αρχείο:2,6-DMN_synthesis_1.png|μικρογραφία|600x600εσ|Σύνθεση του 2,6-διμεθυλοναφθαλίνιου με τη διεργασία αλκενυλίωσης.]]

== Εφαρμογές ==
Το 2,6-DMN χρησιμοποιείται κυρίως ως πρόδρομη ένωση για την παραγωγή του [[2,6-ναφθαλινοδικαρβονικό οξύ]], με οξείδωση του 2,6-DMN στην υγρή φάση. Το 2,6-ναφθαλινοδικαρβονικό οξύ, με τη σειρά του, είναι μονομερής πρόδρομη ένωση για την παραγωγή πολυ-2,6-ναφθαλινοκαρβοξυλικό αιθυλενεστέρα, που ονομάζεται συντομώτερα 2,6-ναφθαλινικός πολυαιθυλενεστέρας''.'' To πολυμερές αυτό είναι ισχυρότερο και παρουσιάζει υψηλότερη θερμική αντίσταση από το συχνά χρησιμοποιούμενο [[Τερεφθαλικός πολυαιθυλενεστέρας|τερεφθαλικό πολυαιθυλενεστέρα]] (***P*'oly**E**thylene  **T**erephthalate, **PET**).'' Ωστόσο, το μονομερές 2,6-DMN είναι πιο ακριβό από το τερεφθαλικό οξύ, που χρησιμοποιείται για την παραγωγή του PET.

## Αναφορές


Κατηγορία:Ναφθαλίνια
Κατηγορία:C12
USS George Washington Parke Custis (1861)

Το **USS ''George Washington Parke Curtis*** ήταν [[φορτηγίδα]] που αποκτήθηκε από τον [[Στρατός της Ένωσης|Στρατό της Ένωσης]] κατά την διάρκεια του [[Αμερικανικός Εμφύλιος Πόλεμος|Αμερικανικού Εμφυλίου Πολέμου]] για να χρησιμοποιηθεί ως πλατφόρμα απογείωσης [[Αερόστατο|αεροστάτων]]. Τα αερόστατα αυτά χρησιμοποιήθηκαν για την κατασκοπία των κινήσεων των [[Συνομόσπονδες Πολιτείες της Αμερικής|Συνομόσπονδων]] από αέρος.

Το αρχικό αυτό πείραμα με αερόστατα από τον [[Τζον Α. Ντάλγκρεν]] οδήγησε στην εντατικοποίηση της κατασκοπείας με την χρήση αεροστάτων στο υπόλοιπο του πολέμου.

== Ιστορικό ==
Το *George Washington Parke Custis*, ήταν φορτηγίδα μεταφοράς [[Άνθρακας|άνθρακα]] που κατασκευάστηκε στα μέσα της δεκαετίας του 1850, και αποκτήθηκε από το Ενωτικό Ναυτικό τον Αύγουστο του 1861. Μετά την απόκτηση του από τους Ενωτικούς προστέθηκε συσκευή παραγωγής αερίου που κατασκεύασε ο [[Θαντέους Λόου]], ενώ ο Τζον Ντάλγκρεν το τροποποίησε στο [[Ναυπηγείο της Ουάσινγκτον]] ώστε να χρησιμοποιηθεί ως φορτηγίδα μεταφοράς αεροστάτων.

Νωρίς το πρωί της 10ης Νοεμβρίου 1861, το ατμόπλοιο *Coeur de Lion* ρυμούλκησε το *George Washington Parke Custis* από το Ναυπηγείο προς τον ποταμό [[Ποταμός Ποτόμακ|Ποτόμακ]]. Την επόμενη μέρα ο Λόου, συνόδευσε τον Στρατηγό [[Ντάνιελ Σικλς|Ντάνιελ Ε. Σικλς]] και άλλους στο αερόστατο που απογειώθηκε από την φορτηγίδα στα ανοιχτά του [[Ματαγούμεν Κρικ]] για να παρατηρήσουν τις κινήσεις των Συνομόσπονδων στην ακτή της [[Βιρτζίνια]], σε απόσταση περίπου 4 χιλιομέτρων (3 μίλια).

Η επιχείρηση αυτή μαζί με την προγενέστερη απόπειρα του [[Τζον ΛαΜάουντεν]] από το ατμόπλοιο *Fanny'' άρχισαν να διαδίδουν την χρήση αεροστάτων για αναγνώριση κατά την διάρκεια του Εμφυλίου Πολέμου και προανήγγειλαν το μέλλον του Ναυτικού ως μέσο παροχής υπηρεσιών για τις εναέριες δυνάμεις.

## Δείτε επίσης
* Αερόστατο
* Αερόστατο παρατήρησης
* Αμερικανικός Εμφύλιος Πόλεμος
* Πολεμικό Ναυτικό των ΗΠΑ

## Παραπομπές


Κατηγορία:Πολεμικά πλοία των ΗΠΑ
Ρεσάν Χανιμεφέντι

Η **Ρεσάν Χανιμεφέντι** (Οθ. Τούρκικα:ريسان معام) (Τούρκικα: *Resan Hanımefendi*, 28 Μαρτίου 1860 - 31 Μαρτίου 1910) ήταν η πέμπτη σύζυγος του σουλτάνου Μουράτ Ε΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Baş İkbal Resan Hanım Efendi Hazretleri***

## Βιογραφία
Η Ρεσάν Χανιμεφέντι γεννήθηκε στις 28 Μαρτίου 1860 στο Αρτβίν, και ήταν κόρη του Ομέρ Μπέη και της συζύγου του Φατμά Χανίμ.
Το πραγματικό της όνομα ήταν Αϊσέ. Είχε μια αδελφή την Ραμπιά Γκιουλτέν Χανίμ και μια θετή αδελφή την Σαγιεστέ Χανίμ. Σε νεαρή ηλικία, μαζί με τις αδελφές της, η Αϊσέ μεταφέρθηκε στην Κωνσταντινούπολη, όπου παραδόθηκαν στο δικαστήριο του οθωμανού σουλτάνου. Μετονομάστηκε σε Ρεσάν και της δόθηκε Τουρκική και Μουσουλμανική εκπαίδευση στο χαρέμι του παλατιού της αδελφής του Αμπντούλ Χαμίτ Β΄, Σενιχά Σουλτάν. Η Ρεσάν μεγάλωσε ως μια νεαρή κοπέλα στο παλάτι της Σενιχά Σουλτάν, όπου σύντομα την πρόσεξε ο Μουράτ. Η Ρεσάν συμφώνησε με τη βούληση των γονιών της στην πρόταση γάμου του έκπτωτου σουλτάνου. Η Σενιχά Σουλτάν, έστειλε το νεαρό κορίτσι στο Παλάτι Τσιραγάν, όπου ο Μουράτ την παντρεύτηκε στις 2 Νοεμβρίου 1877, ένα χρόνο μετά την φυλάκισή του στο παλάτι. Μετά το γάμο της, η αδελφή της, η Ραμπιά Γκιουλτέν Χανίμ, έγινε Κυρία Επί των Τιμών.

Πρώτα γέννησε την Φατμά Σουλτάν και αργότερα ακολούθησε η γέννηση της Αλιγιέ Σουλτάν. Μετά το θάνατο του Μουράτ το 1904, συνέχισε να διαμένει στο παλάτι Τσιραγάν κατά τη δεύτερη συνταγματική εποχή μετά τις 16 Δεκεμβρίου 1908. Το 1909 μετακόμισε στην Προύσα, όπου ζούσε στο παλάτι της κόρης της Φατμά Σουλτάν. Αργότερα επέστρεψε στην Κωνσταντινούπολη.

Η Ρεσάν Χανιμεφέντι πέθανε από φυματίωση στις 31 Μαρτίου 1910 στην Κωνσταντινούπολη σε ηλικία 50 ετών. Είναι θαμμένη στο κοιμητήριο Εγιούπ.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Ιωάννης Αθητάκης

Ο **Ιωάννης Αθητάκης** (1911 - 5 Ιανουαρίου 1975), του Νικολάου και της Πηνελόπης, ήταν Έλληνας γιατρός και πολιτικός, ο οποίος υπηρέτησε ως βουλευτής Ηρακλείου.

## Βιογραφικά στοιχεία
Γεννήθηκε το 1911 και σπούδασε Ιατρική.  Άσκησε το επάγγελμα του γιατρού.

### Πολιτική σταδιοδρομία
Εξελέγη βουλευτής Ηρακλείου στις εκλογές του 1958 με το κόμμα της ΕΔΑ. Πολιτεύτηκε ξανά το 1963, χωρίς να εκλεγεί βουλευτής. Στις εκλογές του 1964 ήταν υποψήφιος βουλευτής ξανά με την Ένωση Κέντρου. Μετά τον θάνατο του Εμμανουήλ Λουλακάκη, τον αντικατέστησε στην έδρα του τον Ιούλιο του 1966. 

Απεβίωσε σε ηλικία 64 ετών στις 5 Ιανουαρίου 1975. Ήταν παντρεμένος με τη Μαρία Μαθιουδάκη (1918-2002) και απέκτησαν έναν γιο και μία κόρη.

## Παραπομπές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με την ΕΔΑ
Σωτήριος Βεζανής

Ο **Σωτήριος Βεζανής** (1875-1932) ήταν Έλληνας νομικός και βιομήχανος.

## Βιογραφικά στοιχεία
Γεννήθηκε στις 25 Ιανουαρίου 1875 στην Αθήνα, όπου ολοκλήρωσε τη βασική του εκπαίδευση. Εγγράφηκε στη Νομική Σχολή του Πανεπιστημίου Αθηνών, από όπου αποφοίτησε το 1894. Μετά από παραίνεση του Χαρίλαου Τρικούπη, με τον οποίο είχε φιλικούς δεσμούς, μετέβη στη Γερμανία για να σπουδάσει οικονομολογία, ως μαθητής του Άντολφ Βάγκνερ, ενώ ολοκλήρωσε τις σπουδές του σε αγγλικά πανεπιστήμια.

Επέστρεψε στην Αθήνα το 1897 και το 1901 εξελέγη υφηγητής πολιτικής οικονομίας στο Πανεπιστήμιο Αθηνών, όπου δίδαξε για 8 χρόνια. Ωστόσο αναγκάστηκε να αποχωρήσει λόγω της μεγάλης του οικογένειας και της έλλειψης χρόνου να ασχοληθεί με τα πανεπιστημιακά. Ασχολήθηκε με τη βιομηχανία υαλουργίας ενώ γιος του ήταν ο Δημήτρης Βεζανής. Πέθανε στις 3 Ιουλίου 1932 στην Αθήνα.

### Επιστημονικές εργασίες
Συνέγραψε μελέτες και άρθρα τα οποία δημοσίευσε σε εφημερίδες και περιοδικά, ειδικά στην *[[Ακρόπολις (εφημερίδα)|Ακρόπολη]]*, της οποίας ο εκδότης Βλάσης Γαβριηλίδης ήταν στενός του φίλος. Οι δύο σημαντικότερες εργασίες του ήταν οι εξής:
**Ueber das Verhältnis der Vermehrung der Zinskapitalinhaber und der Zinskapitalien*, Βερολίνο (1895).
**Το Δικαίωμα της Ζωής*, Αθήνα (1897).

## Παραπομπές


## Βιβλιογραφία
*Βοβολίνης Σπύρος - (χ.χ.), *Μέγα Ελληνικόν Βιογραφικόν Λεξικόν* (τόμ. 2, σσ. 177-183)

Κατηγορία:Καθηγητές νομικής Αθηνών
Κατηγορία:Έλληνες βιομήχανοι
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Σίξμπερ του Ουέσσεξ

Η **Σίξμπερ του Ουέσσεξ** (*Seaxburh*, ... - 674) βασίλισσα του Ουέσσεξ (672 - 674) ήταν σύζυγος και διάδοχος του Κενβάλ του Ουέσσεξ.
Σύμφωνα με το Αγγλοσαξωνικό χρονικό ήταν η μοναδική γυναίκα που βασίλευσε στο Ουέσσεξ και η περίοδος της βασιλείας της κράτησε περίπου έναν χρόνο.
Ο Βέδας αναφέρει ότι μετά τον θάνατο του Κενβάλ του Ουέσσεξ πολλοί αντιβασιλείς πήραν την εξουσία αλλά οι ιστορικοί δεν έχουν καταφέρει να ξεκαθαρίσουν την κατάσταση. 
Την Σίξμπερ διαδέχθηκε ο μακρινός ξάδελφος του συζύγου της Ασκουίν του Ουέσσεξ. 

## Παραπομπές
 		


## Πηγές

*Barbara Yorke, Seaxburh, Oxford Online Dictionary of National Biography, 2004
*Ann Williams, Alfred P. Smyth and D. P. Kirby, A Biographical Dictionary of Dark Age Britain, 1991
*Rulers of Anglo-Saxon Kingdoms, Oxford Dictionary of National Biography

## Εξωτερικοί σύνδεσμοι

*Σίξμπερ 

Κατηγορία:Βασίλισσες των Αγγλοσαξόνων
Νίκος Μάργαρης

Ο **Νίκος Σ. Μάργαρης** (1943 – 26 Αυγούστου 2013) ήταν Έλληνας επιστήμονας της οικολογίας, καθηγητής ειδικός στην οικολογία των μεσογειακών φυτών και γενικότερα των μεσογειακών οικοσυστημάτων, αρθρογράφος, συγγραφέας βιβλίων και παραγωγός τηλεοπτικών εκπομπών και ντοκιμαντέρ. Θεωρείται ότι συνέβαλε στην ευαισθητοποίηση της ελληνικής κοινής γνώμης σε θέματα περιβάλλοντος.

Ο Νίκος Μάργαρης γεννήθηκε στον Βόλο και σπούδασε στο Πανεπιστήμιο Αθηνών, όπου και εξεπόνησε τη διδακτορική διατριβή του υπό τον καθηγητή Κ. Μητράκο. Δίδαξε στο Πανεπιστήμιο Αθηνών, στο Αριστοτέλειο Πανεπιστήμιο Θεσσαλονίκης, όπου εξελέγη Καθηγητής Α΄ και Διευθυντής του Τομέα Οικολογίας στα 35 του και στο Πανεπιστήμιο Αιγαίου, όπου υπήρξε ο εμπνευστής, ιδρυτής και επί σειρά ετών Πρόεδρος του Τμήματος Περιβάλλοντος, στη Μυτιλήνη, όπου δίδασκε Διαχείριση Οικοσυστημάτων.

Παράλληλα με την πανεπιστημιακή του σταδιοδρομία, ο Ν. Μάργαρης από νωρίς άρχισε να αρθρογραφεί σε εφημερίδες, όπως *[[Το Βήμα]]*, και σε περιοδικά. Επίσης, ήταν γενικός διευθυντής της ελληνικής εκδόσεως του περιοδικού *[[National Geographic (περιοδικό)|National Geographic]]* επί 14 χρόνια, μέχρι τον θάνατό του. Επιπλέον, συνέγραψε 8 βιβλία και επιμελήθηκε αρκετά άλλα. Βραβεύθηκε με το βραβείο «Global 500» των Ηνωμένων Εθνών. Από το 1993 ήταν εταίρος της Βασιλικής Γεωγραφικής Εταιρείας (Ηνωμένο Βασιλειο). Απεβίωσε από καρκίνο σε ηλικία 70 ετών. Λίγο πριν πεθάνει, απέκτησε τον πρώτο του εγγονό.

## Παραπομπές


## Εξωτερικοί σύνδεσμοι
*  Τα βιβλία του στη βάση *Βιβλιοnet* 
* «Πέθανε ο καθηγητής και συγγραφέας Νίκος Μάργαρης», *Το Βήμα*, 27/8/2013
* «Νίκος Μάργαρης και Πεταλούδες της Ρόδου – Ένα αφιέρωμα στη μνήμη του»
* Νεκρολογία στο ''International Journal of Environmental Studies'' (με φωτογραφία)

Κατηγορία:Έλληνες οικολόγοι
Κατηγορία:Έλληνες πανεπιστημιακοί του 20ού αιώνα
Άγγελος Φέτσης

Ο **Άγγελος Φέτσης** (Λευκάδα 1878 - ), ήταν στρατιωτικός, αθλητής του στίβου, πανελληνιονίκης, γυμναστής, δημοσιογράφος, εκδότης και συγγραφέας. Ήταν αθλητής του Α.Ο. Αθηνών και θεωρείτε επίσης από τους πρωτεργάτες του προσκοπισμού στην Ελλάδα.

Γεννήθηκε στη Λευκάδα και το 1891, σε ηλικία 13 ετών, εγκαταστάθηκε στην Αθήνα. Σπουδαστής της Βαρβάκειου σχολής εκεί ασχολήθηκε με τον αθλητισμό με προπονητή τον Ιωάννη Φωκιανό όπου ήταν και ο γυμναστής της σχολής. Τελείωσε τη νομική κι έπειτα τελείωσε τη σχολή έφεδρων υπαξιωματικών όπου έγινε ανθυπολοχαγός, ενώ τελείωσε αριστούχος και τη σχολή γυμναστών. 

Σαν έφεδρος υπαξιωματικός πολέμησε στους Βαλκανικούς πολέμους .

Στο Α΄πανελλήνιο πρωτάθλημα στίβου του 1896 ήταν πρώτος στα 800 και στα 1.500 μέτρα. Πήρε μέρος χωρίς επιτυχία στους Ολυμπιακούς αγώνες του 1896 στην Αθήνα όπου συμμετείχε στα 800 και τα 1500 μέτρα.

Με τη διάλυση του Α.Ο. Αθηνών έγινε μέλος του Εθνικού Γ.Σ., και βοήθησε τον σύλλογο από διάφορα πόστα. Διετέλεσε επόπτης (διευθυντής) του γυμναστηρίου του συλλόγου έως το 1905, κατά καιρούς προπονούσε τα τμήματα αθλοπαιδιών του Εθνικού. Το 1905 ήταν στην επιτροπή που συνέταξε τον νέο "αγωνιστικό κανονισμό" του ΣΕΑΓΣ. Το 1901 ήταν αυτός που ίδρυσε το τμήμα Ξιφασκίας του Εθνικού, το 1900 αναφέρεται ότι ήταν προπονητής ξιφασκίας, ενώ σημαντική η συμβολή του στην εκμάθηση του ποδοσφαίρου στους αθλητές του Εθνικού με επακόλουθο την ίδρυση του ποδοσφαιρικού τμήματος. 

Πολλά χρόνια γυμναστής (προπονητής) της Βαρβάκειου σχολής όπου μάθαινε στα παιδιά τον προσκοπισμό και οδηγισμό. Επίσης ήταν κριτής στους αγώνες πάλης στο πανελλήνιο πρωτάθλημα. Μαζί με τον Ιωάννη Χρυσάφη είναι οι πρωτεργάτες των διοργανώσεων στην Ελλάδα εφήβων και παίδων, αναφέρεται ότι προπονούσε δωρεάν μαθητές γυμνασίων στην κολύμβηση. Πρόεδρος, έφορος ή μέλος πολλών αθλητικών και φυσιολατρικών συλλόγων ενώ η ενασχόληση του με τα κοινά έφτανε μέχρι τον ενοριακό ναό της Αγίας Βαρβάρας της συνοικίας του στο Παλαιό Φάληρο.

Ο Φέτσης ασχολήθηκε και με τη δημοσιογραφία κι έκδιδε για πολλά χρόνια το αθλητικό περιοδικό "Η Νίκη".

## Παραπομπές


## Πηγές
* Πέτρου Λινάρδου, Φάνη Σκύφτρα, *100 χρυσά χρόνια προσφοράς στον αθλητισμό, Εθνικός Γυμναστικός Σύλλογος*, Έκδοση Γ. Δετοράκης Α.Ε.Β.Ε., Αθήνα 1995

Κατηγορία:Έλληνες αθλητές δρόμων μεσαίων αποστάσεων
Κατηγορία:Έλληνες γυμναστές
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες εκδότες
Κατηγορία:Έλληνες συγγραφείς του 19ου αιώνα
Κατηγορία:Έλληνες προπονητές στίβου
Κατηγορία:Έλληνες νομικοί

Κατηγορία:Έλληνες πρόσκοποι
Κατηγορία:Έλληνες κριτές πάλης
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
1000 (αριθμός)

Οι αριθμοί ξεκινώντας από το **1.000** και έως το 1.999 στην αριθμητική βάση 10, με τις πληροφορίες παραγοντοποίησης και διαιρετών τους.

## Εξωτερικοί σύνδεσμοι

* The On-Line Encyclopedia of Integer Sequences (OEIS)

Κατηγορία:Φυσικοί αριθμοί
Γιάννης Ανέστης

Ο **Γιάννης Ανέστης** (Χαλκίδα, 9 Μαρτίου 1991) είναι Έλληνας διεθνής ποδοσφαιριστής, ο οποίος αγωνίζεται ως τερματοφύλακας.

## Καριέρα
### Σε συλλογικό επίπεδο
Ξεκίνησε την καριέρα του από τις ακαδημίες του Πανιώνιου και το καλοκαίρι του 2011 προωθήθηκε στην πρώτη ομάδα. Τον Ιανουάριο του 2012 παραχωρήθηκε ως δανεικός για έξι μήνες στην Προοδευτική. Στη συνέχεια επέστρεψε στην ομάδα της Νέας Σμύρνης, με την οποία αγωνίστηκε σε 17 αγώνες πρωταθλήματος, μέχρι το 2014, όταν αποχώρησε ως ελεύθερος.

Το καλοκαίρι του 2014 συμφώνησε με την ΑΕΚ, στην οποία αγωνίζεται μέχρι και το 2018. Στις 17 Μαΐου 2016 κατέκτησε τον πρώτο τίτλο της καριέρας του, το κύπελλο Ελλάδας (2015-16), αγωνιζόμενος ως βασικός στον τελικό όπου η ΑΕΚ επικράτησε του Ολυμπιακού με 2-1.

Στις 5 Ιουλίου 2018, υπέγραψε συμβόλαιο με την πρωταθλήτρια του Ισραήλ, Χάποελ Μπερ Σεβά, αφότου έμεινε ελεύθερος από την ΑΕΚ.

Στις 26 Νοεμβρίου 2018, υπέγραψε συμβόλαιο με τη σουηδική ΙΦΚ Γκέτεμποργκ, ενώ εντάχθηκε στην ομάδα τον Ιανουάριο του 2019.

### Στις εθνικές ομάδες
Τον Αύγουστο του 2017 κλήθηκε για πρώτη φορά στην εθνική Ανδρών, για τις εντός έδρας αναμετρήσεις εναντίον της Εσθονίας και του Βελγίου για τα προκριματικά του Μουντιάλ 2018, χωρίς όμως να αγωνιστεί.

## Τίτλοι - Διακρίσεις
**[[ΑΕΚ (ποδόσφαιρο)|ΑΕΚ]]**
* Πρωτάθλημα Ελλάδας: 2017–18
* Κύπελλο Ελλάδας: 2015-16

## Στατιστικά καριέρας

## Παραπομπές


## Πηγές

* Η καριέρα του Γιάννη Ανέστη στο soccerway
* Το προφίλ του Γιάννη Ανέστη στο transfermarkt

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές ΙΦΚ Γκέτεμποργκ
Κατηγορία:Ξένοι ποδοσφαιριστές στο Ισραήλ
Κατηγορία:Ποδοσφαιριστές Παναιτωλικού
10000 (10.000 έως 99.999)

Οι αριθμοί από 10.000 έως 99.999 στην αριθμητική βάση 10, με τις πληροφορίες παραγοντοποίησης και τιμές στην αριθμητική βάση 16 και 36, σε παράθεση ανά χιλιάδες.

## Κατάλογος

## Εξωτερικοί σύνδεσμοι
* The On-Line Encyclopedia of Integer Sequences (OEIS)

Κατηγορία:Φυσικοί αριθμοί
Τρικυκλοβουταβενζόλιο

Το **τρικυκλοβουταβενζόλιο** (αγγλικά *2,6-DiMethylNaphthalene*) είναι αρωματική οργανική χημική ένωση, που περιέχει άνθρακα και υδρογόνο, δηλαδή είναι αρωματικός υδρογονάνθρακας, με μοριακό τύπο C<sub>12</sub>H<sub>12</sub>. Ανήκει στα αρένια. Δομικά, αποτελείται από ένα βενζολικό δακτύλιο και τρεις (3) συμπυκνωμένους [δηλαδή με δύο (2) κοινά άτομα] κυκλοβουτενικούς δακτυλίους γύρω του. Αυτή η ένωση, καθώς και πολλές άλλες ενώσεις που είναι σχετικές με την πρωτοαναφερόμενη, έχουν μελετηθεί εργαστηριακά, επειδή συχνά εμφανίζουν ασυνήθιστες διαμορφώσεις, αλλά και επειδή παράλληλα παρουσιάζουν ασυνήθιστη χημική δραστικότητα. Τα τρικυκλοβουταβενζόλια είναι ισομερή των ραδιαλενίων και σχηματίζουν χημική ισορροπία (ισομερείωσης) με τα τελευταία.

Εκτός από το «μητρικό» τρικυκλοβουταβενζόλιο, ο όρος επεκτείνεται και σε «θυγατρικά» παράγωγα αυτού. Η «μητρική» και οι «θυγατρικές» της ενώσεις ονομάζονται ενίοτε συλλήβδην «τρικυκλοβουταβενζόλια», αρκεί να περιέχουν μια τουλάχιστο τρικυκλοβουταβενζολική ομάδα.

## Παραγωγή
Το «μητρικό» τρικυκλοβουταβενζόλιο πρωτοσυνθέθηκε το 1979, μέσω της παρακάτω αναφερόμενης συνθετικής οδού:
:κέντρο|χωρίς-πλαίσιο|400x400εσ

## Δομή και ιδιότητες
Αυτή η ένωση είναι σταθερή έως και τους 250&nbsp;°C. Ένα πολυοξυγονομένο τρικυκλοβουταβενζόλιο με ασυνήθιστο μήκος δεσμού 160 pm για το δεσμό που συνδέει δύο (2) από τα καρβονύλιά της, παράγεται μέσω της παρακάτω συνθετικής οδού:
:κέντρο|χωρίς-πλαίσιο|400x400εσ
Ενας συνηθισμένος δεσμός αυτού του τύπου έχει μήκος μόνο 148 pm. Για σύγκριση, ο δεσμός C-C στην ισατίνη είναι 154 pm. Από την άλλη πλευρά, καμία αλλαγή δεν καταγράφεται στα μήκη των αρωματικών δεσμών.

Παρόμοια χημεία απέδωσε το τρικυκλοβουταβενζεξανόνη, που είναι «θυγατρική» εξαδύναμη κετόνη, με μοριακό τύπο **C<sub>12</sub>O<sub>6</sub>**, η οποία

συμβαίνει να αποτελεί ένα μυθιστορηματικό οξείδιο του άνθρακα.
## Δείτε επίσης
* Διφαινύλιο
* Τριφαινύλιο
* Τριπυριδίνη
* Τριθειοφαίνιο
* Ναφθαλίνιο
* Ανθρακένιο

## Αναφορές


Κατηγορία:C12
Κατηγορία:Αρένια
Πανψηφιακός αριθμός

Ως **πανψηφιακός αριθμός** ονομάζεται ο φυσικός αριθμός στον οποίο περιέχονται τουλάχιστον μια φορά το κάθε ένα ψηφίο του αριθμητικού του συστήματος / αριθμητικής βάσης. 

## Τύπος
Ο τύπος βάσει του οποίου εξακριβώνεται με μαθηματικό τρόπο το εάν κάποιος αριθμός είναι πανψηφιακός είναι όπως παρακάτω (b = αριθμητική βάση):
: b^{b - 1} + \sum_{d = 2}^{b - 1} db^{b - 1 - d}

## Βάσεις και συστήματα
Όλοι οι αριθμοί του *μοναδικού συστήματος* είναι πανψηφιακοί καθώς στο σύστημα αυτό υπάρχει μονάχα ένα ψηφίο. Στο δυαδικό σύστημα όλοι οι ακέραιοι είναι πανψηφιακοί εκτός απο το 0 και τους αριθμούς της μορφής 2^n - 1 (πρώτοι αριθμοί Μερσέν). Όσο πιο μεγάλη η αριθμητική βάση, τόσο περισσότερο σπανίζουν οι πανψηφιακοί αριθμοί.

Κανένας από τους αριθμούς του δεκαδικού συστήματος δεν μπορεί να είναι πρώτος αριθμός εάν δεν διαθέτει πλεονάζοντα ψηφία. Ο πρώτος πανψηφιακός δεκαδικός πρώτος αριθμός είναι ο 10123457689. Η ίδια συνθήκη ισχύει έτσι ώστε κάποιος πανψηφιακός αριθμός να είναι και παλινδρομικός αριθμός.

## Ακολουθία
Οι πρώτοι 10 πανψηφιακοί αριθμοί στην βάση 10 είναι οι:
* 102345678910
* 102345679810
* 102345687910
* 102345689710
* 102345697810
* 102345698710
* 102345768910
* 102345769810
* 102345786910
* 102345789610

## Παραπομπές


## Εξωτερικοί σύνδεσμοι
* 
* De Geest, P. *The Nine Digits Page* http://www.worldofnumbers.com/ninedigits.htm
* Sloane, N. J. A. *Sequences* http://oeis.org/A050278, http://oeis.org/A050288, http://oeis.org/A050289, and http://oeis.org/A050290 in "The On-Line Encyclopedia of Integer Sequences.

Κατηγορία:Φυσικοί αριθμοί
Σινοβιετναμέζικος Πόλεμος

μικρογραφία|Χάρτης βιετναμέζικων πόλεων που δέχθηκαν επίθεση από την Κίνα.
Ο **Σινοβιετναμέζικος Πόλεμος** (βιετναμέζικα: Chiến tranh biên giới Việt-Trung, πινγίν: Zhōng-Yuè Zhànzhēng), γνωστός επίσης ως Τρίτος Πόλεμος της Ινδοκίνας, ήταν μια σύντομη πολεμική σύρραξη μεταξύ της Λαϊκής Δημοκρατίας της Κίνας και της Σοσιαλιστικής Δημοκρατίας του Βιετνάμ στις αρχές του 1979.

Η Κίνα εξαπέλυσε επίθεση σε απάντηση στην εισβολή και κατοχή από τους Βιετναμέζους της Καμπότζης το 1978, που τερμάτισε το καθεστώς των Κόκκινων Χμερ, το οποίο υποστηριζόταν από το Πεκίνο.

Οι κινεζικές δυνάμεις εισέβαλαν στο βόρειο Βιετνάμ και κατέλαβαν αρκετές πόλεις κοντά στα σύνορα. Στις 6 Μαρτίου 1979 η Κίνα διακήρυξε ότι η πύλη προς το Ανόι ήταν πλέον ανοικτή και ότι η τιμωρητική εκστρατεία της είχε επιτύχει, πριν αποσύρει τα στρατεύματά της από το Βιετνάμ. Τόσο η Κίνα όσο και το Βιετνάμ διεκδίκησαν τη νίκη στον τελευταίο από τος πολέμους της Ινδοκίνας. Καθώς τα βιετναμέζικα στρατεύματα παρέμειναν στην Καμπότζη μέχρι το 1989, δεν προκύπτει η επιτυχία που ισχυρίζονται οι Κινέζοι, καθώς απέτυχαν στο στόχο τους να αποτρέψουν τη βιετναμέζικη ανάμειξη και παραμονή στην Καμπότζη. Μετά τη διάλυση της Σοβιετικής Ένωσης, τα σινοβιετναμέζικα σύνορα παγιώθηκαν.

Παρότι οι Κινέζοι δεν κατάφεραν να απομακρύνουν τους Βιετναμέζους από την Καμπότζη, μπορούσαν να ισχυριστούν ότι οι κομμουνιστές ανταγωνιστές τους κατά τον Ψυχρό Πόλεμο, Σοβιετικοί, ήταν ανίκανοι να προστατεύσουν το Βιετνάμ, με το οποίοι είχαν συμμαχικές σχέσεις.

## Ονόματα του πολέμου
Ο Σινο-Βιετναμέζικος Πόλεμος είναι γνωστός με διάφορα ονόματα στα κινέζικα και στα βιετναμέζικα. Τα ουδέτερα ονόματα για τον πόλεμο είναι 中越战争 (Σινο-Βιετναμικός πόλεμος) στα κινέζικα και Chiến tranh biên giới Việt-Trung (Σινο-βιετναμικός πόλεμος των συνόρων) στα βιετναμέζικα. Η κινεζική κυβέρνηση αναφέρεται στον πόλεμο ως «αμυντικός πόλεμος κατά του Βιετνάμ» (对越自卫反击战) ή «αμυντική αντεπίθεση κατά του Βιετνάμ» (对越自卫还击保卫边熆). Η κυβέρνηση του Βιετνάμ τον αποκαλεί «Πόλεμο ενάντια στον κινεζικό επεκτατισμό» (Chiến tranh chống bành trướng Trung Hoa).

Ο Σινο-Βιετναμέζικος Πόλεμος είναι επίσης γνωστός ως ο Τρίτος Πόλεμος της Ινδοκίνας στη δυτική ιστοριογραφία.https://en.wikipedia.org/wiki/Sino-Vietnamese_War#CITEREFO'Dowd2007

## Παραπομπές


## Εξωτερικοί σύνδεσμοι
* 

Κατηγορία:Πόλεμοι των κρατών και λαών της Ασίας
Κατηγορία:Ιστορία του Βιετνάμ
Κατηγορία:Ιστορία της Κίνας
Κατηγορία:1979
Αλλοπουρινόλη

right|thumb|155px|Το μόριο της αλλοπουρινόλης
Η **αλλοπουρινόλη** (*allopurinol*) είναι φαρμακευτική χημική ένωση που μειώνει τα υψηλά επίπεδα ουρικού οξέος στο αίμα (υπερουρικαιμία), καταπολεμώντας έτσι την ουρική αρθρίτιδα (π.χ. ποδάγρα) και προλαμβάνοντας συγκεκριμένα είδη νεφρολιθιάσεων. Λαμβάνεται επίσης μερικές φορές κατά τη διάρκεια χημειοθεραπείας, η οποία μπορεί να αυξήσει το ουρικό οξύ στο αίμα του ασθενή. Χορηγείται από το στόμα ή με ενδοφλέβια ένεση.

Συνηθισμένη παρενέργεια από τη λήψη χαπιών αλλοπουρινόλης είναι η φαγούρα, ενώ η ενδοφλέβια χορήγηση περιλαμβάνει την τάση προς έμετο και προβλήματα με τα νεφρά. Δεν ενδείκνυται η έναρξη της λήψεως σε μία κρίση ποδάγρας, αφού χρειάζονται δύο ημέρες μέχρι να δράσει το φάρμακο. Αν και δεν φαίνεται ότι είναι επιβλαβής η χορήγηση του φαρμάκου κατά τη διάρκεια της εγκυμοσύνης, το θέμα δεν έχει μελετηθεί επαρκώς. Με βάση τον μηχανισμό της δράσεώς της, η αλλοπουρινόλη ταξινομείται στους αναστολείς του ενζύμου οξειδάση της ξανθίνης.

Η αλλοπουρινόλη εγκρίθηκε για χρήση στις ΗΠΑ τον Αύγουστο του 1966. Περιλαμβάνεται στον «Κατάλογο ουσιωδών φαρμάκων» του Παγκόσμιου Οργανισμού Υγείας, που περιέχει τις σημαντικότερες (και ασφαλείς σχετικώς) ουσίες που χρειάζονται σε ένα βασικό σύστημα υγείας. Διατίθεται με τις εμπορικές ονομασίες *Zyloric, Zyloprim, Caplenal* κ.ά., ενώ είναι διαθέσιμη και ως γενόσημο φάρμακο. Το κόστος του στον αναπτυσσόμενο κόσμο είναι περί το 0,70 ως 2,90 ευρώ τον μήνα. Στις ΗΠΑ ένας μήνας θεραπείας με το φάρμακο κοστίζει λιγότερο από 25 δολάρια.

## Ιστορία
Η αλλοπουρινόλη συντέθηκε και αναφέρθηκε για πρώτη φορά το 1956 από τον Ρόλαντ Κ. Ρόμπινς (*Roland K. Robins*, 1926-1992), που αναζητούσε αντικαρκινικούς παράγοντες. Επειδή η αλλοπουρινόλη αναστέλλει τη διάσπαση (καταβολισμό) της μερκαπτοπουρίνης, δοκιμάστηκε αργότερα από τον Wayne Rundles σε συνεργασία με το εργαστήριο της Γκέρτρουντ Έλιον για να διαπιστωθεί εάν μπορούσε να βοηθήσει στην αντιμετώπιση της οξείας λεμφοβλαστικής λευχαιμίας ενισχύοντας τη δράση της μερκαπτοπουρίνης. Ωστόσο, δεν παρατηρήθηκε βελτίωση στην ασθένεια με τη συνδυασμένη χορήγηση μερκαπτοπουρίνης-αλλοπουρινόλης, οπότε η έρευνά τους στράφηκε προς άλλες ουσίες και στη συνέχεια η ομάδα άρχισε να δοκιμάζει την αλλοπουρινόλη ως δυνητική θεραπεία για την ποδάγρα. Η αλλοπουρινόλη διατέθηκε στο εμπόριο ως φάρμακο για την ουρική αρθρίτιδα το 1966, ευθύς μετά την έγκρισή της στις ΗΠΑ.

## Παραπομπές


## Εξωτερικοί σύνδεσμοι
* Zyloprim (πληροφορίες για τον ασθενή)
* Ο τρόπος δράσεως της αλλοπουρινόλης στο PharmGKB

Κατηγορία:Ετεροκυκλικές οργανικές ιμίνες
Κατηγορία:Φάρμακα
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Ηπατοτοξίνες
Κατηγορία:Αναστολείς ενζύμων
Κατηγορία:Αζόλες
Βασίλειο του Μιθ

Το **Μιθ** (αγγλικά: , παλαιά ιρλανδικά: *Mide*, , προφέρεται *Mí* στα σύγχρονα ιρλανδικά) ήταν βασίλειο στην Ιρλανδία για πάνω από 1000 χρόνια. Η ονομασία του σημαίνει «μεσαίο», που υποδηλώνει τη θέση τους στη μέση της νήσου.

Στο απόγειό του, περιλάμβανε όλη την κομητεία Μιθ (η οποία πήρε την ονομασία της από το βασίλειο), όλο το Γουεστμίθ και τμήματα του Κάβαν, του Δουβλίνου, του Κίλνταϊρ, του Λόνγκφορντ, του Λουθ και του Όφαλι.

## Παραπομπές


Κατηγορία:Γεωγραφία της Ιρλανδίας
Δωρικό Φωκίδας

Το **Δωρικό** είναι ορεινός οικισμός της Στερεάς Ελλάδας στην Περιφερειακή Ενότητα Φωκίδας.

## Γενικά στοιχεία
Το Δωρικό βρίσκεται στη Δωρίδα του πρώην Νομού Φωκίδος, κοντά στο Λιδωρίκι και σε υψόμετρο 740 μέρα. Με την εφαρμογή του προγράμματος Καλλικράτης το 2011 εντάχθηκε στη Δημοτική Ενότητα Λιδωρικίου του Δήμου Δωρίδος της Περιφέρειας Στερεάς Ελλάδας. Το παλιό όνομά του ήταν *Σεβεδίκος* και η μετονομασία του έγινε το 1958 με το ΦΕΚ 5/1959****.

Το 1979 με την κατασκευή φράγματος στον ποταμό Μόρνο και τη δημιουργία της τεχνητής λίμνης του Μόρνου, μέρος του χωριού (μερικά χωράφια και δύο παλιοί νερόμυλοι) καλύφθηκαν από τα νερά. Ανακαλύψεις που έγιναν τοποθετούν στην περιοχή αρχαίο ιερό, ενώ βρέθηκαν και δύο αρχαίοι τάφοι του 3ου αιώνα π.Χ..

Οι απογραφές πληθυσμού μετά τον Β΄ παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Κόνοτ

Το **Kόνοτ** (, , ) είναι μια από τις επαρχίες της Ιρλανδίας που βρίσκεται στα δυτικά της χώρας. Μέχρι τον 9ο αιώνα αποτελούνταν από πολλά ανεξάρτητα σημαντικά βασίλεια (Λουίγκν, Ούι Μάιν και Ιάταρ Κόνναχτ).

Η επαρχία Kόνοτ έχει το μεγαλύτερο αριθμό ομιλητών της ιρλανδικής γλώσσας μεταξύ 5-10% (40.000-55.000) του πληθυσμού. Υπάρχουν περιοχές ιρλανδόφωνων (*Gaeltacht)* στις επαρχίες Γκάλγουεϊ και Μέιο.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Ιρλανδίας
Μάνστερ

Το **Μάνστερ** (, , ) είναι μία από τις επαρχίες της Ιρλανδίας που βρίσκεται στο νότιο τμήμα της Ιρλανδίας. Στην πρώιμη Ιρλανδία, ήταν ένα από τα «πέμπτα» που κυβερνούσε ένας «Βασιλιάς των κατώτερων βασιλέων» (rí ruirech) της Ιρλανδίας. Μετά τη νορμανδική εισβολή της Ιρλανδίας, τα αρχαία βασίλεια μετεξελίχθηκαν σε κομητείες για διοικητικούς και δικαστικούς σκοπούς. Σε μεταγενέστερους αιώνες η νομοθεσία της τοπικής κυβέρνησης έχει δεχθεί περαιτέρω υποδιαίρεση των ιστορικών κομητειών.

## Παραπομπές


Μανστερ
Λένστερ

Το **Λένστερ** (, , , ) είναι μία από τις επαρχίες της Ιρλανδίας που βρίσκεται στην ανατολική Ιρλανδία. Περιλαμβάνει τα αρχαία βασίλεια Μιθ, Όσραϊ και Λένστερ. Μετά τη νορμανδική εισβολή της Ιρλανδίας τον 12ο αιώνα, τα ιστορικά πέμπτα του Λένστερ και του Μιθ συγχωνεύθηκαν σταδιακά, κυρίως λόγω του αντίκτυπου του Πέηλ, σχηματίζοντας έτσι τη σημερινή επαρχία του Λένστερ. Τα αρχαία βασίλεια μετεξελίχθηκαν σε μια σειρά κομητειών για διοικητικούς και δικαστικούς σκοπούς. Σε μεταγενέστερους αιώνες, η νομοθεσία της τοπικής κυβέρνησης έχει δεχθεί περαιτέρω υποδιαίρεση των ιστορικών κομητειών.

Το Λένστερ δεν εξυπηρετεί σκοπούς τοπικής αυτοδιοίκησης. Ωστόσο, η επαρχία είναι μια επίσημα αναγνωρισμένη υποδιαίρεση της Ιρλανδίας. Είναι καταχωρημένη στο ISO 3166-2 ως μία από τις τέσσερις επαρχίες της Ιρλανδίας και το "IE-L" αποδίδεται στο Λένστερ ως κωδικός υποδιαίρεσης της χώρας.

Το Λένστερ είχε πληθυσμό 2.630.720 σύμφωνα με τα προκαταρκτικά αποτελέσματα της απογραφής του 2016, καθιστώντας την ως την πολυπληθέστερη επαρχία της χώρας. Η παραδοσιακή σημαία του Λένστερ διαθέτει μια χρυσή άρπα σε πράσινο φόντο.

## Παραπομπές


Κατηγορία:Γεωγραφία της Ιρλανδίας
Όλστερ

Το **Όλστερ** (, , σκωτικά του Όλστερ: *Ulstèr*, ) είναι επαρχία που βρίσκεται στα βόρεια της Ιρλανδίας. Στην πρώιμη Ιρλανδία, ήταν ένα από τα "πέμπτα" που κυβερνούσε ένας "Βασιλιάς των κατώτερων βασιλέων" (rí ruirech) της Ιρλανδίας.

Το Όλστερ αποτελείται από εννέα κομητείες. Εξ αυτών οι έξι συνθέτουν τη Βόρεια Ιρλανδία και ανήκουν στο Ηνωμένο Βασίλειο ενώ οι άλλες τρεις ανήκουν στη Δημοκρατία της Ιρλανδίας. 

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Ιρλανδίας
Γεώργιος Φουντουλάκης

Ο **Γεώργιος Φουντουλάκης** (1890 – 23 Ιουνίου 1975), του Χαραλάμπους και της Μαρίας, ήταν Έλληνας στρατιωτικός και πολιτικός, ο οποίος υπηρέτησε ως βουλευτής Ηρακλείου.

## Βιογραφικά στοιχεία
Γεννήθηκε στον Κρουσώνα το 1890 και ακολούθησε στρατιωτική σταδιοδρομία, λαμβάνοντας μέρος σε όλους τους πολέμους. Το 1920 ήταν Λοχαγός και Διοικητής του 1ου Τάγματος κατά τις επιχειρήσεις Φιλαδελφείας-Προύσης-Ουσάκ. Το 1945, ως Υποστράτηγος, ήταν Στρατιωτικός Διοικητής Κρήτης. Μετά την αποστρατεία του (με το βαθμό του Αντιστρατήγου) κατήλθε στην πολιτική. 

### Πολιτική σταδιοδρομία
Εξελέγη βουλευτής Ηρακλείου στις εκλογές του 1950 με το κόμμα των Φιλελευθέρων. 

Απεβίωσε στο Ηράκλειο σε ηλικία 85 ετών, στις 23 Ιουνίου 1975. Ήταν παντρεμένος με την Αθηνά Καλογεράκη (1910-2003).

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Ηρακλείου
Κατηγορία:Βουλευτές εκλεγμένοι με το κόμμα των Φιλελευθέρων
Παραλία Σεργούλας Φωκίδας

:*Για οικισμούς κ.λπ. με ίδιο όνομα στην Ελλάδα, δείτε: [[Παραλία (αποσαφήνιση)|Παραλία]].*

Η **Παραλία Σεργούλας** είναι παραθαλάσσιο χωριό της Δωρίδας στο Νομό Φωκίδας, σε υψόμετρο 10 μέτρων. 

## Γεωγραφικά - ιστορικά στοιχεία
Η Παραλία Σεργούλας βρίσκεται στην εθνική οδό Αντιρρίου - Ιτέας, απέχοντας 29 χλμ. από τη Ναύπακτο, 45 χλμ. από το Γαλαξείδι και 76 χλμ από τους Δελφούς. Αν και αρχικά ήταν οικισμός της Σεργούλας έχει γίνει παραθεριστικό κέντρο με αποτέλεσμα οι περισσότεροι κάτοικοί της να μετοικήσουν στην Παραλία Σεργούλας. Το χωριό επί Τουρκοκρατίας είχε την ονομασία «Μύλοι» λόγω των πολλών νερόμυλων που υπήρχαν στην περιοχή. Μετά την έξοδο του Μεσολογγίου στον μύλο - σπίτι του προεστού Παπαπολίτη - φιλοξενήθηκε ο Νικόλαος Κασομούλης, ιστοριογράφος και αγωνιστής, μαζί με άλλους πολεμιστές που είχαν διαφύγει με καΐκι προς τον Κορινθιακό κόλπο. 

## Αξιοθέατα
Το πιο σημαντικό αξιοθέατο της Παραλίας Σεργούλας είναι ο «υδρόμυλος του Βενέτη» που κτίστηκε τον 18ο αιώνα και έχει χαρακτηριστεί από την Εφορία Αρχαιοτήτων Πατρών διατηρητέο κτίσμα και μνημείο νεώτερης τέχνης. Επίσης σημαντικά αξιοθέατα  είναι ο ναός Αγίας Σοφίας (17 Σεπτεμβρίου), το κοντινό φαράγγι της Σεργούλας κατά μήκος του χειμάρρου Πολυσταύρι που αποτελεί σημαντικό φυσικό μνημείο καθώς και ο υπερυψωμένος τοξωτός υδραύλακας, έργο μεγάλης αρχιτεκτονικής αξίας που κατασκευάστηκε μαζί με τον νερόμυλο του Βενέτη και χρησιμοποιήθηκε τόσο για τις ανάγκες του νερόμυλου, όσο και για την άρδευση των κτημάτων. 

Τους καλοκαιρινούς μήνες η παραλία «Αμπελάκι», μήκους περίπου 700 μέτρων και η προέκτασή της «Πλατάνια»  προσελκύουν λουόμενους από την ευρύτερη περιοχή της Νοτιοδυτικής Φωκίδας και νοτιοανατολικής Αιτωλοακαρνανίας.  

## Διοικητικά - δημογραφικά στοιχεία
Το χωριό αναφέρεται επίσημα για πρώτη φορά ως ξεχωριστός οικισμός το 1940 να προσαρτάται στην τότε κοινότητα Σεργούλας. Σύμφωνα με το  Πρόγραμμα «Καλλικράτης» μαζί την Σεργούλα και το Παλαιοχώρι αποτελούν την κοινότητα Σεργούλας που υπάγεται στη δημοτική ενότητα Ευπαλίου του Δήμου Δωρίδας ενώ σύμφωνα με την απογραφή του 2011 απογράφησαν 315 κάτοικοι. Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Κατηγορία:Παραλίες της Φωκίδας
Κωνσταντίνος Πολυχρονάκης

μικρογραφία

Ο **Κωνσταντίνος Πολυχρονάκης** (1889 - 20 Σεπτεμβρίου 1971), του Αντωνίου, ήταν Έλληνας δικηγόρος και πολιτικός, ο οποίος υπηρέτησε ως βουλευτής Ηρακλείου.

## Βιογραφικά στοιχεία
Γεννήθηκε στους Βώρους Ηρακλείου το 1889. Υπήρξε μέλος της οργάνωσης του Αντιστασιακού αγώνα στο νομό Ηρακλείου κατά την Ναζιστική Κατοχή.
Σπούδασε νομικά και άσκησε τη δικηγορία.

### Πολιτική σταδιοδρομία
Εξελέγη βουλευτής Ηρακλείου με την Ένωση Φιλελευθέρων το 1926 (από την δεύτερη κατανομή) με 3.020 ψήφους  και επανεξελέγη το 1928 και το εκλογές του 1936 με το Κόμμα Φιλελευθέρων.  

Για τελευταία φορά εξελέγη βουλευτής στις εκλογές του 1946 με το Κόμμα Βενιζελικών Φιλελευθέρων λαμβάνοντας 4.126 ψήφους.

Απεβίωσε στο Ηράκλειο σε ηλικία 82 ετών στις 20 Σεπτεμβρίου 1971. Ήταν παντρεμένος με την Αικατερίνη Μελισσουργού (1903-1981).

## Παραπομπές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Κόμμα Βενιζελικών Φιλελευθέρων
Εμμανουήλ Ματζαπετάκης

Ο **Εμμανουήλ Ματζαπετάκης** (30 Νοεμβρίου 1905 - 7 Απριλίου 1971), υιός του Στυλιανού, ιατρού και βουλευτή επί Κρητικής πολιτείας, και της Φωτεινής, ήταν Έλληνας φαρμακοποιός και πολιτικός. Διετέλεσε βουλευτής Ηρακλείου με την Ένωση Κέντρου.

## Βιογραφία
Γεννήθηκε στον Αμπελούζο Ηρακλείου το 1905 και σπούδασε στη Φαρμακευτική Σχολή του Πανεπιστημίου Αθηνών. Εργάστηκε ως φαρμακοποιός. Υπήρξε πρόεδρος του Φαρμακευτικού Συλλόγου και του Συνεταιρισμού Φαρμακοποιών. Εξελέγη δημοτικός σύμβουλος Ηρακλείου και αργότερα βουλευτής Ηρακλείου με την Ένωση Κέντρου το 1961,  το 1963 και το 1964. Αντιδρώντας στην οξύτητα και την επικρατούσα πολιτική κατάσταση δήλωσε το 1967  ότι δεν θα συμμετείχε στις εκλογές που τελικά δεν πραγματοποιήθηκαν λόγω δικτατορίας.    

Σημαντικές ήταν οι παρεμβάσεις του σε θέματα σχετικά με το φαρμακευτικό επάγγελμα, την βιομηχανική ανάπτυξη του Νομού, αλλά και την κοινωνία όπως με την (γνωστή) πιεστική και αποτελεσματική παρέμβαση του στον τότε προκαθήμενο της εκκλησίας της Κρήτης για την πραγματοποίηση θρησκευτικής τελετής στην κηδεία του Ν Καζαντζάκη. Συνέβαλε ιδιαίτερα στην επίλυση θεμάτων του φαρμακευτικού κλάδου, ενθάρρυνε και στήριξε την βιομηχανική ανάπτυξη του νομού.

Ήταν παντρεμένος με την Μερόπη Λυδάκη ιατρό Μικροβιολόγο (1905-1989) και απέκτησαν μία κόρη και δύο γιους. Από τα παιδιά του, ο γιος του, Στυλιανός Εμμ. Ματζαπετάκης, υπηρέτησε επίσης ως βουλευτής μεταπολιτευτικά, με τη Νέα Δημοκρατία και με το ΠΑΣΟΚ. και ο Νίκος επί σειρά ετών ως Δημοτικός Σύμβουλος και Αντιδήμαρχος Ηρακλείου.

Πέθανε στο Ηράκλειο στις 7 Απριλίου 1971.

## Πηγές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με την Ένωση Κέντρου
Εμμανουήλ Γαλενιανός

Ο **Εμμανουήλ Γαλενιανός** (1900 - 28 Απριλίου 1970) ήταν Έλληνας δικηγόρος και πολιτικός, ο οποίος υπηρέτησε ως βουλευτής Ηρακλείου.

## Βιογραφικά στοιχεία
Γεννήθηκε στον Άγιο Μύρωνα Ηρακλείου το 1900. Σπούδασε νομικά και άσκησε τη δικηγορία. Παντρεύτηκε (1945) την Ολυμπία (Όλια) Φραγκιαδάκη (1919-1999) και απέκτησαν τρεις γιους, από τους οποίους ο Μιχαήλ υπηρέτησε και εκείνος ως βουλευτής μεταπολιτευτικά.

### Πολιτική σταδιοδρομία
Εξελέγη βουλευτής Ηρακλείου με το Λαϊκό Κόμμα το 1946 λαμβάνοντας 2.759 ψήφους. Επανεξελέγη με το κόμμα της ΕΡΕ στις εκλογές του 1956 και του 1958. 

Απεβίωσε στην Αθήνα σε ηλικία 70 ετών στις 28 Απριλίου 1970. Κηδεύτηκε στις 30 Απριλίου 1970 από το Πρώτο Νεκροταφείο Αθηνών.

## Παραπομπές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Ελληνοϊορδανικές σχέσεις

Οι **Ελληνοϊορδανικές σχέσεις** αναφέρονται στις διμερείς διπλωματικές σχέσεις ανάμεσα στην Ελλάδα και την Ιορδανία. Η Ελλάδα έχει πρεσβεία στο Αμμάν, ενώ η Ιορδανία έχει πρεσβεία στην Αθήνα και επίτιμο προξενείο στην Θεσσαλονίκη. 

300x300εσ

## Δείτε επίσης
* Διεθνείς σχέσεις της Ελλάδας
* Διεθνείς σχέσεις της Ιορδανίας

## Εξωτερικοί σύνδεσμοι
* Σελίδα του Ελληνικού Υπουργείου Εξωτερικών για τις σχέσεις με την Ιορδανία 
* Πρεσβεία της Ελλάδας στο Αμμάν 

Ιορδανια
Ελλαδα
Δάφνη Αγίου Όρους

Η **Δάφνη** είναι μικρός οικισμός στο Άγιο Όρος. 

Βρίσκεται στη νότια ακτή της Αθωνικής χερσονήσου μεταξύ της Μονής Ξηροποτάμου και της Μονής Σιμωνόπετρας. 

Χρησιμοποιείται κυρίως ως λιμάνι και σημείο εισόδου στο μοναστικό κράτος του Αθωνικού, με καθημερινά δρομολόγια από την Ουρανούπολη της Χαλκιδικής. Η εθνική απογραφή του 2001 ανέφερε πληθυσμό 38 κατοίκων.

## Παραπομπές


Κατηγορία:Άγιο Όρος
Κατηγορία:Λιμένες της Ελλάδας
Ελληνο-Μπανγκλαντεσιανές σχέσεις

Οι **Ελληνο-Μπανγκλαντεσιανές σχέσεις** αναφέρονται στις διπλωματικές σχέσεις της Ελλάδας και του Μπανγκλαντές. Οι διπλωματικοί δεσμοί μεταξύ των δύο χωρών ξεκίνησαν τον Μάρτιο του 1972, όταν η Ελλάδα έγινε μια από τις πρώτες χώρες που αναγνώρισαν το Μπανγκλαντές.

## Διπλωματική αντιπροσώπευση
Το 1980, ο Μπανγκλαντεσιανός πρέσβης στο Βελιγράδι διαπιστεύτηκε στην Ελλάδα.

## Επισκέψεις υψηλού επιπέδου
Το 2013, ο πρώην Υπουργός Δημόσιας Τάξης και Προστασίας του Πολίτη Νίκος Δένδιας πραγματοποίησε επίσημη επίσκεψη στην Ντάκα.

## Οικονομικές σχέσεις
Το Μπανγκλαντές και η Ελλάδα έχουν δείξει αμοιβαίο ενδιαφέρον για την επέκταση του διμερούς εμπορίου και των επενδύσεων. Το Μπανγκλαντές εξάγει έτοιμα ενδύματα, φαρμακευτικά προϊόντα, κεραμικά προϊόντα, γιούτα, κατεψυγμένα τρόφιμα και δερμάτινα είδη τα οποία έχουν αναγνωριστεί ως προϊόντα με τεράστιες δυνατότητες στην ελληνική αγορά. Η Ελλάδα έχει επίσης δείξει ενδιαφέρον για την εισαγωγή πλοίων από το Μπαγκλαντές. Το Μπαγκλαντές έχει ζητήσει την συνεργασία της Ελλάδας για την ανάπτυξη της γεωργίας, της ναυτιλίας, του τουρισμού, των ΤΠΕ και των ανανεώσιμων πηγών ενέργειας.

## Μπανγκλαντεσιανοί ομογενείς στην Ελλάδα
Ως το 2009, περίπου 20,000 Μπανγκλαντεσιανοί ομογενείς ζούσαν στην Ελλάδα. Το κέντρο της κοινότητας είναι η Αθήνα.

## Δείτε επίσης
* Ελληνικό Μνημείο (Ντάκα)

## Παραπομπές


Μπανγκλαντες
Ελλαδα
Ελληνο-Τατζικικές σχέσεις

Οι **Ελληνο-Τατζικικές σχέσεις** αναφέρονται στις διμερείς σχέσεις μεταξύ της Ελλάδας και του Τατζικιστάν, οι οποίες ξεκίνησαν το 1992. Οι δύο χώρες εκπροσωπούνται μέσω των πρεσβειών τους στη Μόσχα. Η Ελλάδα έχει ένα διπλωματικό γραφείο στην Ντουσαμπέ.
## Σύγχρονες σχέσεις
Η Ελλάδα και το Τατζικιστάν έχουν συνεργαστεί μέσω των αποστολών του NATO στην Κεντρική Ασία για την καταπολέμηση της τρομοκρατίας και της παράνομης διακίνησης ναρκωτικών.

## Παραπομπές

Τατζικισταν
Ελλαδα
Σχέσεις Ελλάδας-Φιλιππίνων

Οι **σχέσεις Ελλάδας-Φιλιππίνων **αναφέρονται στις διμερείς σχέσεις ανάμεσα στην Ελλάδα και τις Φιλιππίνες. Οι δύο χώρες εγκαθίδρυσαν τις διμερείς, διπλωματικές και εμπορικές σχέσεις το 1947. Η Ελλάδα έχει πρεσβεία στην Μανίλα και οι Φιλιππίνες έχουν πρεσβεία στην Αθήνα.

## Οικονομικές σχέσεις
Η Θεσσαλονίκη είναι ανοιχτή στην ενίσχυση των επιχειρηματικών δεσμών με τις Φιλιππίνες. Η Θεσσαλονίκη βρίσκεται στην Βόρεια Ελλάδα και είναι το δεύτερο μεγαλύτερο οικονομικό, βιομηχανικό, εμπορικό και πολιτικό κέντρο της χώρας, καθώς και μεγάλος μεταφορικός κόμβος για την νοτιοανατολική Ευρώπη.

## Μετανάστευση
Σύμφωνα με την απογραφή του 1991, υπήρχαν 5.000 Φιλιππινέζοι στην Ελλάδα, οι οποίοι μειώθηκαν σε 2.000 το 1996. Στην πραγματικότητα, υπήρχαν πολύ περισσότεροι οι οποίοι εργάζονταν παράνομα στην χώρα. Η Φιλιππινέζικη κοινότητα διατηρεί ένα σχολείο για τα παιδιά της στο κέντρο της Αθήνας.

Ένα μεγάλο ποσοστό είναι γυναίκες (81% το 1999), οι οποίες γενικά βρίσκουν εργασία ως οικιακοί βοηθοί.

Το 2009, 30.000 Φιλιππινέζοι ζούσαν στην Ελλάδα.

Οι δύο χώρες, απολαμβάνουν πολύ καλές σχέσεις, σε όλα τα επίπεδα.

## Δείτε επίσης
* Φιλιππινέζικη Σχολή της Ελλάδας

## Παραπομπές


Φιλιππινες
Ελλαδα
Πρωτάθλημα ΚΕΠΟ 1952-53

Το **Πρωτάθλημα ΚΕΠΟ 1952-53** ήταν η 5η έκδοση του Πρωταθλήματος ΚΕΠΟ. Το πρωτάθλημα κέρδισε ο Ανταίος Λεμεσού για 1η φορά στην ιστορία του.

## Σύστημα διεξαγωγής
Στο πρωτάθλημα ΚΕΠΟ 1952-53 συμμετείχαν 6 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.




## Βαθμολογία
Η τελική βαθμολογία του πρωταθλήματος ήταν:

## Παραπομπές


## Βιβλιογραφία
*
*
*
*

## Δείτε επίσης

* Κύπελλο ΚΕΠΟ 1952-53

Κατηγορία:Κυπριακή Ερασιτεχνική Ποδοσφαιρική Ομοσπονδία
Κατηγορία:Εγχώρια ποδοσφαιρικά πρωταθλήματα 1952-1953
Όρος Ημεροβίγλι

Το **Ημεροβίγλι** (*Μεροβίγγλι*) είναι το υψηλότερο βουνό του νησιού των Οθωνών που βρίσκεται στα Διαπόντια Νησιά, βορειοδυτικά της Κέρκυρας. Απέχει περίπου 1,3 χιλιόμετρα από τον οικισμό ''Χωρίο''. Έχει ύψος που ξεπερνά τα 390 μέτρα και είναι προσβάσιμο χάρις στο παραδοσιακό μονοπάτι (~1300 μέτρα μήκος) που οδηγεί στην κορυφή του όρους όπου μπορεί ο κάθε επισκέπτης να παρατηρήσει τη θέα του Ιονίου και της Αδριατικής.

## Παραπομπές


Ημεροβιγλι
Κατηγορία:Οθωνοί
Γρηγορίτικα Φωκίδας

Τα **Γρηγορίτικα** είναι πεδινό χωριό της Δωρίδας στην Περιφερειακή Ενότητα Φωκίδας.

## Γενικά στοιχεία
Τα Γρηγορίτικα είναι κτισμένα σε υψόμετρο 70 μέτρα, στις πλαγιές του όρους Ασβόγερα, πολύ κοντά στον ποταμό Μόρνο και πάνω στην επαρχιακή οδό Τερψιθέας- Σπαρτιάς. Το χωριό βρίσκεται ανάμεσα στο Καστράκι και το Ευπάλιο. Οι πρώτοι κάτοικοί του μετοίκησαν από το ορεινό χωριό Γρηγόρι Ναυπακτίας λόγω του υψομέτρου και των κακών καιρικών συνθηκών. Η εκκλησία του χωριού είναι αφιερωμένη στον Άγιο Γρηγόριο. Ως ξεχωριστός οικισμός αναφέρεται για πρώτη φορά το 1961 να απογράφεται στην τότε κοινότητα Ευπαλίου. Σύμφωνα με το πρόγραμμα Καλλικράτης, μαζί με το Ευπάλιο αποτελούν την τοπική κοινότητα Ευπαλίου, που υπάγεται στη Δημοτική Ενότητα Ευπαλίου του Δήμου Δωρίδος και σύμφωνα με την απογραφή 2011 έχει ως πληθυσμό 66 κατοίκους.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Γκαλεάτσο Β΄ Βισκόντι

Ο **Γκαλεάτσο Β΄**, ιταλ. Galeazzo II (π. 1320 - 4 Αυγούστου 1378) από τον Οίκο των Βισκόντι ήταν συγκυβερνήτης του Μιλάνου (1349-78) μαζί με τους δύο αδελφούς του.

## Βιογραφία
Ήταν ο δευτερότοκος γιος του Στέφανο Βισκόντι και της Βαλεντίνας Ντόρια. Μεγαλύτερος αδελφός του ήταν ο Ματτέο Β΄ και μικρότερος ο Μπερναμπό.

Διαδέχθηκε τους θείους του στη διακυβέρνηση του Μιλάνου.

## Οικογένεια
Νυμφεύτηκε το 1350 τη Μπιάνκα, κόρη του Αίμονα κόμη της Σαβοΐας και είχε τέκνα:
* Τζαν-Γκαλεάτσο 1351-1402, κυβερνήτης, μετά δούκας του Μιλάνου.
* Γιολάνδη, παντρεύτηκε διαδοχικά τον Λάιονελ της Αμβέρσας, τον Όθων Γ΄ του Μομφερράτου και τέλος τον ξάδελφο της Λουντοβίκο Βισκόντι κυβερνήτη του Λόντι και της Πάρμας.
* μία κόρη, απεβίωσε 10 ετών.

## Πρόγονοι

## Παραπομπές


## Πηγές
*
*
*

Γκαλεατσο 02
Στέφανο Βισκόντι

Ο **Στέφανο**, ιταλ. Stefano (π. 1287 - 4 Ιουλίου 1327) από τον Οίκο των Βισκόντι ήταν κόμης της Αρόνα. 

## Βιογραφία
Ήταν γιος του Ματτέο Α΄ κυβερνήτη του Μιλάνου και της Μπονακόσα Μπόρι, κόρης του Σκουαρτσίνο Μπόρι.

## Οικογένεια
Νυμφεύτηκε το 1318 τη Βαλεντίνα Ντόρια, κόρη του Μπερναμπό (γιου του Μπρανκαλεόνε Ντόρια)  και είχε τέκνα:
* Ματτέο Β΄ π. 1319-1355, συγκυβερνήτης του Μιλάνου.
* Γκαλεάτσο Β΄ π. 1320-1378, συγκυβερνήτης του Μιλάνου.
* Μπερναμπό 1323-1385, κυβερνήτης του Μιλάνου και κοντοτιέρος.

## Πρόγονοι

## Αναφορές


Στεφανο
Τεομπάλντο Βισκόντι

Ο **Τεομπάλντο**, ιταλ. Teobaldo και εξελληνισμένα Θεοβάλδος (1230 - 1276) από τον Οίκο των Βισκόντι ήταν από το Μιλάνο.

## Βιογραφία
Γεννήθηκε στο Ινβόριο και ήταν γιος του Αντρεότο και ανιψιός του Οτόνε Βισκόντι αρχιεπισκόπου του Μιλάνου. Ο συγγενής του Τεομπάλντο Βισκόντι έγινε πάπας ως Γρηγόριος Ι΄.

Το Μιλάνο διεκδικούσαν οι αντίπαλες οικογένειες των Βισκόντι και Τορριάνι. Ο Τεομπάλντο αποκεφαλίστηκε το 1276 στο Γκαλαράτε από τον Νάπο Τορριάνι.

## Οικογένεια
Νυμφεύτηκε την Αναστασία Πιροβάνο και είχε τέκνο:
* Ματτέο Α΄ κυβερνήτης του Μιλάνου.

## Πρόγονοι

## Αναφορές


Τεομπαλντο
Κυπριακή Βιβλιοθήκη

Η **Κυπριακή Βιβλιοθήκη** (τουρκικά: *Kıbrıs Kütüphanesi*) αποτελεί την εθνική βιβλιοθήκη της Κυπριακής Δημοκρατίας. Η αποστολή της βιβλιοθήκης είναι η διαφύλαξη και προβολή του υλικού που αφορά το σύνολο της Κύπρου και η προβολή του στο κοινό, καθώς και η γενικότερη σύνταξη βιβλιογραφίας και επιστημονικές μελέτες και εργασίες ως προς την καταλογογράφηση και ταξινόμηση βιβλιογραφικού υλικού.

Ιδρύθηκε το 1927 ως δημοτική βιβλιοθήκης στην Λευκωσία, μετά από πρωτοβουλία του Βρετανού αποικιακού κυβερνήτη Ρόναλντ Στορρς.

Το 1968 η δημόσια νομική βιβλιοθήκη της Κύπρου τέθηκε υπό την διεύθυνση του Υπουργείου Παιδείας, και τα περιεχόμενα της συγχωνεύτηκαν στην κεντρική βιβλιοθήκη. Το 1974 μετακινήθηκε σε κτίριο στην περιοχή του προμαχώνα Ντ'Αβίλα στο τείχος της Λευκωσίας ενώ το 1987 με νέο νόμο ιδρύθηκε ο κρατικός οργανισμός της Κυπριακής Βιβλιοθήκης.

## Παραπομπές


## Δείτε επίσης
* Κεντρική Βιβλιοθήκη Πανεπιστημίου Κύπρου

## Εξωτερικοί σύνδεσμοι
* Ψηφιακές Συλλογές Κυπριακής Βιβλιοθήκης

Κατηγορία:Βιβλιοθήκες στην Κύπρο
Κ
Παλαιόμυλος (αποσαφήνιση)

Με την ονομασία **Παλαιόμυλος** μπορεί να αναφέρονται τα παρακάτω χωριά και οικισμοί:

* Παλαιόμυλος Αιτωλοακαρνανίας, οικισμός της Ελλάδας.
* Παλαιόμυλος Άρτας, οικισμός της Ελλάδας.
* Παλαιόμυλος Λάρισας, οικισμός της Ελλάδας.
* Παλαιόμυλος Φωκίδας, οικισμός της Ελλάδας.
* Παλαιόμυλος Λεμεσού, οικισμός της Κύπρου.